open-index/open-wikipedia-markdown huggingface dataset:
साबूदाने की खिचड़ी

right|thumb|250px|साबूदाने की खिचड़ी
**साबूदाने की खिचड़ी**
मुख्यत: व्रत उपवास में बनाकर खाई जाती है 

यदि आप भी इसको उपवास के लिये बना रहे हैं तो इसमें सामान्य नमक की जगह सैंधा नमक का प्रयोग करें. साबूदाना दो तरह के होते हैं एक बड़े और एक सामान्य आकार के. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें. बाहर एशियाई स्टोर्स में यह साबूदाना Tapioca के नाम से उपलब्ध हो जाता है।

छोटे आकार के साबूदाने आपस में हल्के से चिपके चिपके रहते हैं लेकिन बड़े साबूदाने की खिचड़ी एकदम अलग बिखरी होती है। मुझे छोटे साबूदाने की अपेक्षा बड़े साबूदाने की खिचड़ी अधिक अच्छी लगती है लेकिन बड़े साबूदाने आस पास की किराना दुकानों में नहीं मिलते.

**आवश्यक सामग्री**

साबूदाना - 100 ग्राम
तेल या घी - 1.5 टेबल स्पून
जीरा - आधा छोटी चम्मच
हरी मिर्च - 2-3 (बारीक कतरी हुई)
मूंगफली के दाने - आधा छोटी कटोरी)
पनीर - 50 ग्राम (यदि आप चाहें)
आलू - 1 मीडियम आकार का
काली मिर्च - एक चौथाई छोटी चम्मच
नमक - स्वादानुसार
कसा हुआ नारियल - 1 टेबल स्पून (यदि आप चाहें)
हरा धनियां - 1 टेबल स्पून (बारीक कतरा हुआ)

**विधि**

साबूदाने को धो कर, 1 घंटे के लिये पानी में भीगने दीजिये. भीगने के बाद अतिरिक्त पानी निकाल दीजिये. यदि आप बड़े साबूदाना प्रयोग कर रहे हैं तो इसे 1 घंटा भिगोने के बजाय लगभग 8 घंटे भिगोये रखें.

आलू को छील कर धोइये और छोटे छोटे क्यूब्स में काट लीजिये. पनीर को भी छोटे छोटे क्यूब्स में काट लीजिये.

भारी तले की कढ़ाई में घी डाल कर गरम कीजिये. आलू के क्यूब्स गरम घी में डाल कर हल्के ब्राउन होने तक तल कर निकाल कर प्लेट में रख लीजिये. आलू के क्यूब्स तलने के बाद पनीर के क्यूब्स डाल कर हल्के ब्राउन तल कर उसी प्लेट में निकाल कर रखिये.

मूंगफली के दाने को मोटा चूरा कर लीजिये इसे दरेरा करें एकदम बारीक चूरा न करें

बचे हुये गरम घी में जीरा डाल दीजिये. जीरा भुनने के बाद, हरी मिर्च डाल दीजिये और चमचे से मसाले को चलाइये, इस मसाले मे मुंगफली का चूरा डाल कर एक मिनिट तक भूनिये. अब साबूदाना, नमक और काली मिर्च डाल कर अच्छी तरह 2 मिनिट चमचे से चला कर भूनिये. 2 टेबल स्पून पानी डाल कर धीमी गैस पर 7-8 मिनिट तक पकाइये,

ढक्कन खोलिये और देखिये कि साबूदाने नरम हो गये है। यदि नहीं हुये हैं और आपको मह्सूस हो कि अभी साबूदाने पकने के लिये और पानी चाहिये, तब 1 या 2 टेबल स्पून पानी डाल कर 4-5 मिनिट धीमी गैस पर और पकने दीजिये. आलू और पनीर के क्यूब्स मिला दीजिये. और चलाकर कढ़ाई को गैस से उतार लीजिये साबूदाना की खिचड़ी को बाउल या प्लेट में निकालिये. हरा धनियां नारियल ऊपर से डाल कर सजाइये.

आपकी साबूदाने की खिचड़ी (Sabudana khichdi) तैयार है। इसे गरमागर्म परोसिये.

## बाहरी कड़ियाँ
संदर्भ : निशामधुलिका पर साबूदाना खिचड़ी
* साबूदाना खिचड़ी साबूदाने की खिचड़ी

श्रेणी:भारतीय व्यंजन
बेलाराही

बेलाराही, बिहार के एक गांव के तौर पर जाना जाता है, लेकिन सरकारी रिकॉर्ड के मुताबिक ये शहरी क्षेत्र है जो मधुबनी जिले में अवस्थित है। झंझारपुर प्रखंड और अनुमंडल के तहत ये इलाका आता है। बेलाराही में कायस्थों की जनसंख्या सबसे ज्यादा है, लेकिन इसके अलावा दूसरी जाति और समुदाय के लोग भी यहां निवास करते हैं। इस गांव की पहचान पढ़े-लिखे यानी विद्वानों के तौर पर है। अनुमंडल और प्रखंड मुख्यालय बिल्कुल पास में होते हुए भी बेलाराही गांव विकास के मामले में काफी पीछे रहा है। यहां के जनसेवक चाहे वो विधायक हों या फिर सांसद उन्होंने सदा इस गांव को विकास के मामले में नजरअंदाज ही किया है। 80 के दशक में यहां लोगों ने बिजली का दर्शन तो किया, लेकिन आज के वक्त में भी लोगों को मिट्टी के तेल पर आश्रित रहना पड़ता है, क्योंकि बिजली कनेक्शन तो है जरूर, लेकिन बिजली गाहे-बगाहे ही आती है। सड़क के नाम पर 90 के दशक में खरंजा का निर्माण कराया गया, बाद में कुछ रास्तों को ढलाई के जरिए पक्का किया गया, लेकिन हालात ठीक नहीं हैं। जगह-जगह टूटी-फूटी सड़कें मिलती हैं, चाहे वो खरंजा हो या फिर पक्की सड़कें। शिक्षा के नाम पर महज एक सरकारी स्कूल है जहां संभ्रांत परिवार के लोग अपने बच्चे को नहीं पढ़ाना ही बेहतर मानते हैं, वजह है शिक्षा और माहौल पर समुचित ध्यान नहीं देना। पहले यहां एक पब्लिक स्कूल भी हुआ करता था, लेकिन वो अब बीते जमाने की बात हो चुकी है। लिहाजा गांव में बच्चों को अच्छी शिक्षा के लिए झंझारपुर का रुख करना पड़ता है जहां कुछ मान्यता प्राप्त और कुछ गैर मान्यता प्राप्त पब्लिक स्कूल मौजूद हैं।

## सन्दर्भ
क्यूबेक

**कबेक** या **केबेक** कनाडा का पूर्व-मध्य में स्थित एक प्रान्त है। यह कनाडा का एकमात्र प्रान्त है जहाँ फ़्रान्सीसी भाषी लोग बहुमत में हैं और जहाँ प्रान्तीय स्तर पर केवल फ़्रान्सीसी आधिकारिक भाषा है। कबेक, कनाडा का क्षेत्रफल के आधार पर सबसे बड़ा राज्य है और देश का दूसरा सबसे बड़ा प्रशासनिक विभाग है; केवल नूनावूत क्षेत्र बड़ा है। यह पश्चिम में ओण्टारियो, जेम्स खाड़ी और हडसन खाड़ी से घिरा हुआ है, उत्तर में हडसन जलसन्धि और उंगावा खाड़ी से, पूर्व में सेंट लौरेंस नदी और न्यूफ़नलैण्ड और लैब्राडोर और न्यू ब्रन्स्विक प्रान्तों से घिरा हुआ है। दक्षिण की ओर यह अमेरिकी राज्य मेन, न्यू हैम्पशायर, वरमॉण्ट और न्यूयार्क से घिरा हुआ है। इस प्रान्त की समुद्री सीमाएं नूनावूत, प्रिन्स एड्वर्ड द्वीप और नोवा स्कोश्या से भी लगती हुई हैं।

## परिचय
कबेक पूर्वी कैनाडा का सबसे प्राचीन, बड़ा और फ्रांसीसी उद्भव का प्रांत है। क्षेत्रफल : ५,९४,८६० वर्ग मील, जिसमें भूमि ५,२३,८६० वर्ग मील तथा जल ७१,००० वर्ग मील है। इस प्रांत पर फ्रांसीसी संस्कृति की छाप है। इसके तीन प्राकृतिक विभाग हैं: 
*(१) कैनाडा का पठार, जिसमें प्रांत का ९३% भाग है, 
*(२) ऐपलैशियन प्रदेश तथा 
*(३) सेंट लारेंस नदी की घाटी, जिसमें अधिकांश जनता रहती है। 

२,१०० मील लंबी, जल यातायात के लिये सेंट लौरेंस नदी आदर्श है तथा सेंट फ्रैंसिस, सेंट लुई और सेंट पीटर प्रसिद्ध झीलें है। १,२२५ मील लंबे और ९७५ मील चौड़े विशाल क्षेत्र के कारण विविध जलवायु हैं। ताप ३६ डिग्री सें. से ऊँचा नहीं जाता। सेंट लारेंस घाटी में पालामुक्त १६० दिन होते हैं। काफी भाग में हिमवर्षा होती है। कैनाडा के कृषि उत्पादनों का १४% इस प्रांत में होता है। 

रिज़का (alfalfa), आलू, चुकंदर, जौ, जई, गेहूँ, मटर, सेम, तंबाकू और गन्ने की खेती होती है। पशुपालन, मत्स्याखेट, मुर्गीपालन दुग्धउद्योग, मधुमक्षी पालन यहाँ के उद्यम हैं। कई प्रकार की मछलियाँ पाई जाती हैं। जंगलों पर आधारित समूर (Fur), कागज तथा लुगदी उद्योग और इमारती लकड़ियों के पेशे में काफी लोग लगे हैं। दुनियाँ की १/३ लुगदी और १/४ अखबारी कागज यहाँ बनाया जाता है। लैब्रेडार में लोहे के अयस्क की योजना, बर्सीमी (Bersinies) नदी पावर प्लांट स्कीम तथा गैस्पे प्रायद्वीप में ताँबे के उद्योग प्रसिद्ध हैं। मुद्रणयंत्रों, रासयनिक और खाद्य पदार्थो, इस्पात तथा मादक पदार्थो का उत्पादन किया जाता है। पर्यटक उद्योग भी विकसित है। कैनाडा की जलविद्युत शक्ति का आधा भाग कबेक में उत्पन्न होता है। कबेक का मनोहर राष्ट्रोद्यान (National Park) २,००० वर्ग मील में फैला हुआ है। यहाँ का प्रसिद्ध नगर मांट्रियल है। यहाँ ८२ प्रतिशत फ्रांसीसी, १२ प्रतिशत अंग्रेज, शेष अन्य प्रवासी लोग हैं।

प्रांत की राजधानी का नाम भी 'क्विबेक' है। इसके उत्तर में सेंट चार्ल्स नदी और दक्षिण में सेंट लारेंस बहती है। समुद्री से ८०० मील दूर स्थित होने पर भी यह प्रसिद्ध नदी बंदरगाह है। यहाँ सरकारी भवन, विश्वविद्यालय, प्रसिद्ध स्मारक तथा प्राचीन इमारतें हैं। जूते, कपडे, इंर्ट, चमड़े की सफाई और मुद्रण प्रमुख व्यवसाय हैं। यहाँ से वस्त्र, कागज और अनाज का निर्यात होता है।

## जनसांख्यिकी
### भाषा
कबेक की आधिकारिक भाषा फ़्रान्सीसी है और यह कनाडा का एकमात्र प्रान्त है जो मुख्यतः फ़्रान्सीसी-भाषी है, जहाँ २००६ की जनगणना के अनुसार ८०.१% लोग प्रथम भाषा के रूप में फ़्रान्सीसी भाषा बोलते हैं और कुल मिलाकर ९५% फ़्रान्सीसी भाषा बोल सकते हैं जिनमें प्रथम, द्वितीय और तृतीय भाषी सम्मिलित हैं।

## सन्दर्भ

श्रेणी:क्यूबेक
श्रेणी:कनाडा के प्रान्त
अभियान्त्रिकी एवं प्रौद्योगिकी संस्थान

**अभियान्त्रिकी एवं प्रौद्योगिकी संस्थान** (Institute of Engineering and Technology (आईईटी)), मध्य प्रदेश के प्रमुख अभियान्त्रिकी महाविद्यालयो में से एक् है। इसकी स्थापना सन् 1996 में अखिल भारतीय तकनीकी शिक्षा परिषद (AICTE) एवं विश्वविद्यालय अनुदान आयोग (UGC) के दिशानिर्देशानुसार हुई थी। यह स्वशासी (आटोनॉमस) संस्थान है आईईटी भारतीय तकनीकी शिक्षा सोसाइटी (ISTE), नई दिल्ली के एक संस्थागत सदस्य है। आईईटी का परिसर खंडवा रोड पर राष्ट्रीय सोयाबीन अनुसंधान केंद्र के सामने स्थित है

स्थापना के बाद आईईटी का विस्तार द्रुत गति से हुआ है। आईईटी कि गणना मध्य भारत में तकनीकी शिक्षा प्रदान करने वाले सर्वोउत्तम् केन्द्रों में की जाती है। सन् 2002 से आईईटी में दो स्नातकोत्तर कार्यक्रम शुरू किये गये, वर्तमान में यहाँ तीन स्नातकोत्तर कार्यक्रम एवं चार विशेषज्ञ कार्यक्रम आयोजित किये जा रहे हैं।

स्वप्निल् ११:००, १० Oct २०१०
हॉवर्ड जैकबसन

ब्रिटिश अंग्रेजी साहित्यकार जिन्हें हास्य उपन्यास द फिंकलर क्वेश्चन के लिए 2010 का मैन बुकर पुरस्कार दिया गया। यह उपन्यास स्कूली दिनों के दो दोस्तों और टीचर के बीच उनके रिश्तों को रोचक तरीके से उजागर करता है।
## जीवन वृत्त
उनका जन्म 1942 ईं में हुआ था। वे लंदन (इंग्लैंड) में रहते हैं।
## पुरस्कार / सम्मान
उन्हें 2002 में वूज सॉरी नाउ और 2006 में क्लूकी नाइट्स के लिए बुकर के दावेदारों की सूची में शामिल किया गया था। 2010 में उन्हें हास्य उपन्यास द फिंकलर क्वेश्चन के लिए मैन बुकर पुरस्कार प्रदान किया गया।
## बाहरी कड़ियाँ

श्रेणी:अंग्रेजी उपन्यासकार
श्रेणी:बुकर पुरस्कार सम्मानित साहित्यकार
गणितीय संकेतन

**गणितयीय संकेतन** (Mathematical Notations) वे चिन्ह अथवा संकेत हैं जो किसी गणितीय क्रिया अथवा संबंध को व्यक्त करने में, किसी गणितयी राशि की प्रकृति अथवा गुण को दर्शाने में, अथवागणित में प्राय: प्रयुक्त होनेवाले वाक्यांश, विशिष्ट संख्या या गणितीय राशि को निर्दिष्ट करने के लिए प्रयुक्त किए जाते हैं। इस प्रकार **अ + ब** में धन का चिन्ह निर्दिष्ट करता है कि अ में ब जोड़ना है; **अ < ब** में असमता का चिन्ह (**<**) अ का ब से छोटा होने का संबंध दर्शाता है; **फ (य)** में, संकेत यह सूचित करता है कि फलन फ (य) एकरूप वर्धमान फलन (Monotonic increasing function) है।

गणितीय संकेतन की सहायता से गणित के तर्क संक्षिप्त रूप से लिखे जा सकते हैं और इस प्रकार यह गणितीय चिंतन में सहायक है। पाठक सूक्ष्म और तर्कसंगत भाषा की सहायता से जटिल संबंधों को सरलता से समझ सकता है। मध्ययुगीन शताब्दियों में संकेतन के यथेष्ट विकास के अभाव में गणित की प्रगति अवरु द्ध हो गई थी। १६ वीं शताब्दी के अंत में प्रारंभिक बीजगणित का शुद्ध सांकेतिक रूप में विकास होने के पश्चात ही १७वीं शताब्दी में गणित की कुछ विशिष्ट शाखाओं की उन्नति हो सकी।

प्राचीन हस्तलिखित ग्रंथों में विभिन्न संकेत तथा संश्लेषण मिलते हैं, किंतु समय के साथ उन सब में परिवर्तन हुए और वे अनेक रूपांतर के पश्चात वर्तमान रूप में आए। व्यावहारिक संकेतन की उन्नति बहुत धीरे-धीरे हुई और वे ही संकेत प्रयुक्त होते रह सके जो संक्षिप्त थे, गणितीय सिद्धांतों के प्रयोगानुकूल पाए गए और सरलता से मुद्रित किए जा सके। कभी कभी किसी संकेत का दीर्घकालीन प्रचलन भी उसके ग्रहण किए जाने का कारण हुआ है, यद्यपि उसके स्थान पर अधिक उपयोगी संकेत का प्रचार हो चुका था, जैसे करणी सचिन्ह का, जो अधिक लचीले भिन्नात्मक घातांक के होते हुए अब भी उपयोग किया जाता है :

प्रारंभिक बीजगणित के धन (**+**) तथा ऋण (**-**) चिन्ह सबसे पूर्व सन्‌ १४८९ में मुद्रित हुए थे और गुणन तथा भाग के चिन्ह सबसे पहले क्रमश: सन्‌ १६३१ और १६५९ में प्रकाशित हुए थे। समता का चिन्ह रॉबर्ट रिकार्डे (Robert Ricarde) ने सन्‌ १५५७ में प्रचलित किया था।

### संख्याएं

##### इन***्हें भी देखिये
* गणितीय संकेतों की सूची

## संदर्भ ग्रंथ
* फ्लोरियन केजोरी : हिस्ट्री ऑव मैथिमैटिकल नोटेशंस, २ भाग (१९२८, २९);
* वीरा सैनफोर्ड : शॉर्ट हिस्ट्री ऑव मैथिमैटिक्स (१९३०);
* एरिक टेंपुल बेल : डेवलपमेंट ऑव मैथिमैटिक्स (१९४०)

## बाहरी कड़ियाँ
* Earliest Uses of Various Mathematical Symbols
* Mathematical ASCII Notation how to type math notation in any text editor.
* Mathematics as a Language at cut-the-knot
* Stephen Wolfram: Mathematical Notation: Past and Future. October 2000. Transcript of a keynote address presented at MathML and Math on the Web: MathML International Conference.

*
श्रेणी:गणित की भाषा
द फिंकलर क्वेश्चन

ब्रितानी अंग्रेजी साहित्यकार हॉवर्ड जैकबसन द्वारा लिखित हास्य उपन्यास जिसे 2010 के मैन बुकर पुरस्कार से सम्मानित किया गया था। जैकबसन का यह उपन्यास स्कूली दिनों के दो दोस्तों और टीचर के बीच उनके रिश्तों को रोचक तरीके से उजागर करता है।
## कथानक
उपन्यास का मुख्य पात्र पूर्व रेडियो पत्रकार जूलियन ट्रेसलव है जो यहूदी न होने के बावजूद खुद को यहूदी की तरह विकसित करता है। यहूदी जीवन शैली अपनाने का काम वह बचपन के अपने दो यहूदी दोस्तों की संगत में करता है। इस पूरे घटनाक्रम को उपन्यास में बड़े ही रोचक ढंग से पेश किया गया है।
## टिप्पणियाँ
इस पुस्तक को पांच जजों की ज्यूरी ने 3-2 के बहुमत से बुकर के ल्ए चुना। ज्यूरी के प्रमुख अंग्रेजी लेखक एंड्रयू मोशन ने कहा कि द फिंकलर क्वेश्चन बहुत ही श्रेष्ठ उपन्यास है। इसमें विषयवस्तु को बेहद हल्के फुल्के अंदाज में और मजाकिया लहजे से उकेरा गया है। इसमें लेखक की दिमागी कलाबाजी में खूब देखने को मिलती है।

## बाहरी कड़ियाँ
* 6108738,00.html ब्रिटिश लेखक हॉवर्ड जैकबसन को बुकर पुरस्कार:डोइच विले

श्रेणी:बुकर पुरस्कार सम्मानित रचनाएँ
श्रेणी:अंग्रेजी हास्य उपन्यास
श्रेणी:उपन्यास
साजिद खान

**साजिद खान** (जन्म- 28 दिसम्बर 1951 मुंबई, भारत - मौत- 22 दिसम्बर 2023) एक पूर्व भारतीय अभिनेता हैं जो फराह खान के भाई साजिद खान से भिन्न हैं। वे भारत के मेहबूब स्टूडियो के संस्थापक और भारतीय फिल्म निर्माता मेहबूब खान के दत्तक पुत्र हैं।

## कैरिअर

## वर्तमान गतिविधियां
* यह दर्ज किया गया है कि साजिद के पास एक कारखाना था जिसमें दिखावटी गहनों का उत्पादन किया जाता था। वे तलाकशुदा है और एक बेटा है, जिसका नाम समीर है। उन्हें आज भी प्रशंसकों द्वारा याद किया जाता है और कई ऑनलाइन प्रशंसक साइट हैं।
बेवर्ली हिल्स में कोर्टनी के साथ रहते थे।

## फ़िल्मों की सूची
220px|right
### फिल्में
* *हीट एंड डस्ट* (1983) .... डकैत मुखिया 
* *दहशत* (1981)
* *जिंदगी और तूफान* (1975)
* *महात्मा एंड द मैड बॉय* (1974) .... मैड ब्वॉय
* *सवेरा* (1972)
* *द सिंगिंग फिलिपिना* (1971)
* *माया* (1966) ... राजी 
* *सन ऑफ इंडिया* (1962)
* ''मदर इंडिया'' (1957) .... युवा बिरजू (बाल कलाकार)

### टीवी प्रस्तुति
* *द बिग वैली* - द रॉयल रोड (1969, 1 एपिसोड) .... रणजीत सिंह
* *इट्स हैपिनिंग* - (1968, 2 एपिसोड) .... स्वयं
* *माया* (1967-1968, 18 एपिसोड) .... राजी 

## डिस्कोग्राफ़ी
### एकल
(कोष्ठकों में *बिलबोर्ड*, एकल चार्ट शीर्ष स्थिति का संकेतक है)
* "गेटिंग टू नो यू" (#108)/"हा राम" - कोलजेम्स 1026 (1968)
* "ड्रीम" (#119)/"समडे" - कोल्जेम्स 1034 (1969)

### एल्बम
* साजिद-कोल्जेम्स COS-114 (1969)

## बाहरी कड़ियाँ
* 

श्रेणी:भारतीय अभिनेता
श्रेणी:जीवित लोग
सरथ कुमार

**सरथकुमार रामनाथन** () (जन्म- 14 जुलाई 1954) एक भारतीय पत्रकार, फिल्म अभिनेता, राजनेता, बॉडी बिल्डर हैं और वर्तमान में दक्षिण भारतीय फिल्म कलाकार एसोसिएशन के अध्यक्ष हैं। उन्होंने अपने कैरिअर की शुरूआत तमिल सिनेमा में नकारात्मक भूमिका के साथ की और बाद में अन्य फिल्मों में छोटी-मोटी भूमिकाएं करने लगे। सबसे पहले उन्हें *सुरियान* में मुख्य भूमिका के लिए चुना गया था जो बॉक्स ऑफिस पर सफल हुई। उन्होंने अक्सर एक ईमानदार पुलिस ऑफिसर की भूमिका निभाई है।

## जीवनी
## व्यक्तिगत जीवन
सरथकुमार का जन्म 14 जुलाई 1954 में नई दिल्ली में एक तमिल नादार परिवार में हुआ था, उनके माता-पिता का नाम एम रामानाथन और पुष्पा लीला है। उनकी एक बहन है जिसका नाम मल्लिका रामनाथन है। उन्होंने चेन्नई के द न्यू कॉलेज से गणित में स्नातक की डिग्री हासिल की।

उन्होंने राज्य सभा में द्रविड़ मुनेत्र कड़गम की तरफ से संसद सदस्य के रूप में सेवा दी। वे दक्षिण भारतीय फ़िल्म कलाकार एसोसिएशन के अध्यक्ष के रूप में कार्यरत हैं और उद्योग आधारित कई समारोहों का आयोजन करते हैं। फिल्मों में प्रवेश करने से पहले, उन्होंने अपने कैरिअर की शुरूआत एक पत्रकार के रूप में की। हाल ही में अपनी स्वयं की एक पत्रिका की शुरूआत करने के साथ ही उन्होंने अपनी पत्रकारिता को जारी रखा। 

## रिश्ते
सरथकुमार की शादी अभिनेत्री राधिका सरथकुमार से हुई है। उनकी पहली पत्नी का नाम छाया सरथकुमार है और उनसे इनको दो बेटियां है वरलक्ष्मी सरथकुमार और पूजा सरथकुमार. 2001 में उनकी शादी राधिका सरथकुमार से हुई और उनका एक पुत्र है राहुल, जिसका जन्म 2004 में हुआ था। सरथकुमार, राधिका की पुत्री रायान्ने के सौतेले पिता भी हैं।

## अभिनय कैरिअर

सरथकुमार ने तमिल, तेलुगु, कन्नड़ और मलयालम में अभिनय किया है। *चेरन पान्डियन*, *पुलन विसरनाई*, *सूरियन*, *नट्टमाई*, *सूर्यवंशम*, *नटपुककागा* और *पजहासी राजा* जैसे फिल्मों में अपनी भूमिकाओं के लिए उन्होंने आलोचकों से प्रशंसा हासिल की है।

## राजनीतिक कैरिअर

वर्ष 1996 में सरथकुमार द्रविड़ मुनेत्र कड़गम (डीएमके) में शामिल हुए. 1998 के संसदीय चुनाव के दौरान वे डीएमके की ओर से तिरुनेलवेली निर्वाचन क्षेत्र से खड़े हुए थे और एडीएमके के कदमबुर आर. जनार्थनन से 6000 मतों के अंतर से हार गए। 2002 में डीएमके ने उन्हे राज्यसभा का सदस्य बनाया। तमिलनाडु के मुख्यमंत्री एम. करुणानिधि के परिवार के सदस्यों के साथ मतभेद होने के कारण 2006 के विधानसभा चुनाव से पहले उन्होंने डीएमके छोड़ दिया। उसके बाद वे अपनी पत्नी राधिका के साथ एआईएडीएमके में शामिल हुए और पार्टी के लिए सख्ती से अभियान चलाया।

उनकी पत्नी राधिका सरथकुमार को पार्टी-विरोधी गतिविधियों के लिए एआईएडीएमके से अक्टूबर 2006 में बर्खास्त कर दिया गया। उन्होंने भी नवंबर 2006 में एआईएडीएमके को छोड़ दिया और छोड़ने का कारण फिल्म उद्योग में अपने काम के बोझ को बताया।

31 अगस्त 2007 में सरथकुमार ने अकिला इंदिया समथुवा मक्कल काची नामक एक नई पार्टी का गठन किया।

## उल्लेखनीय फ़िल्मोग्राफ़ी

## सन्दर्भ

## बाहरी कड़ियाँ
* https://web.archive.org/web/20081206152300/http://www.tamilstar.com/news/publish/article_1852.shtml
* https://web.archive.org/web/20080915232957/http://www.chennaionline.com/film/Interviews/11sharatkumar.asp
* https://web.archive.org/web/20101004123434/http://www.rediff.com/movies/2002/apr/16monal.htm

श्रेणी:भारतीय अभिनेता
श्रेणी:तमिल अभिनेता
श्रेणी:तेलुगू अभिनेता
श्रेणी:तेलुगु सिनेमा
श्रेणी:भारतीय फिल्म के अभिनेता
श्रेणी:1954 में जन्मे लोग
श्रेणी:तमिलनाडु के राजनीतिज्ञ
श्रेणी:भारतीय अभिनेता-राजनेता
श्रेणी:जीवित लोग
लंबन

300px|right|thumb|लंबन की समस्या का सरल उदाहरण : दो स्थानों से देखने पर एक ही वस्तु का पृष्ठभाग भिन्न-भिन्न दिखता है। 
300px|right|thumb|लंबन का चलित चित्रण : प्रेक्षण बिन्दु की दायें-बायें गति के फलस्वरूप वस्तुएं भी चलती हुई दिख रही हैं। ध्यान देने योग्य बात यह है कि दूर की वस्तुएं, नजदीक की वस्तुओं की अपेक्षा धीमे चलती हुई प्रतीत होतीं हैं।
दो विभिन्न बिंदुओं से किसी वस्तु की ओर देखने पर जो कोणीय विचलन (angular shift) प्रतीत होता है, उसे **लंबन** (Parallax) कहते हैं और इन बिंदुओं को मिलानेवाली आधार रेखा उस दूरस्थ वस्तु पर जो कोण बनाती है, उससे लंबन का निरूपण होता है। आधार रेखा जितनी ही बड़ी होगी (अर्थात्‌ प्रेक्षण के बिंदु जितने ही दूर होंगे) वस्तु पर कोण उतना ही बड़ा होगा और परिणाम में यथार्थता की संभावना भी उतनी ही होगी।

लंबन, मापन ज्यामिति की एक सरल समस्या है, जिसका सर्वेक्षण में व्यापक उपयोग होता है। स्थलीय वस्तुओं की दूरी का अत्यंत यथार्थ मापन हो सकता है, किंतु इसी सिद्धांत की प्रयुक्ति खगोलीय वस्तुओं पर करने पर वस्तुओं की दूरी मापने की समस्या जटिल हो जाती है। चंद्र और ग्रहों के संदर्भ में निर्देश के तौर पर जिस आधार रेखा को प्रयुक्त किया जाता है, उसे पृथ्वी के व्यास से निरूपित करते हैं, जो मानक मापनों के लिए प्राय: विषुवत्‌ व्यास होता है। किंतु तारों का लंबन (नाक्षत्र लंबन) मापने के लिए इतनी लंबी आधार रेखा भी पर्याप्त उपयोगी नहीं ठहरती। एतदर्थ सूर्य के चारों ओर पृथ्वी की कक्षा को आधार रेखा बनाते हैं, जो पर्याप्त लंबी होती है। पृथ्वी की कक्षा का व्यास मापने के लिए, छह महीने के अंतराल में, किसी तारे का प्रतीत कोणीय विस्थापन (angular displacement) मापते हैं और वास्तविक निजी गति की शुद्धि के लिए पुन: दस महीने बाद दूसरा पठन लेते हैं।

साधारणत: लंबन अंतरित (subtended) कोण से निर्दिष्ट होता है, किंतु ज्योतिर्विज्ञान में इस कोण के आधे को लंबन कहते हैं। दूसरे शब्दों में पृथ्वी का अर्धव्यास, या पृथ्वी की कक्षा का औसत अर्धव्यास निर्देशित है। पृथ्वी की कक्षा के औसत अर्धव्यास (९ करोड़ ३० लाख मील) जितनी बड़ी आधार रेखा को लेकर भी किसी भी तारे का नाक्षत्र लंबन चाप के एक सेकंड तक की यथार्थता में नहीं आ पाता।

## बाहरी कड़ियाँ
* Instructions for having background images on a web page use parallax effects
* Actual parallax project measuring the distance to the moon within 2.3%
* BBC's Sky at Night programme: Patrick Moore demonstrates Parallax using Cricket. (Requires RealPlayer)
* Berkely Center for Cosmological Physics Parallax 
* Parallax on an educational website, including a quick estimate of distance based on parallax using eyes and a thumb only

श्रेणी:प्रकाशिकी
श्रेणी:दृष्टि
श्रेणी:खगोलमिति
रीमानी ज्यामिति

**रीमानी ज्यामिति** (Riemannian geometry) अवकल ज्यामिति की शाखा है जो रीमानी मैनिफोल्डों का अध्ययन करती है। 

## बाहरी कड़ियाँ

श्रेणी:रीमानी ज्यामिति
विश्लेषण

यद्यपि मूलतः गणित के क्षेत्र में ग्रीक गणितज्ञों ने प्रमेय को पहले ही सिद्ध किए गए कथनों या प्रमेयों में, अथवा स्वीकृत स्वसिद्ध तथ्यों में, रूपांतरित करके सिद्ध करने की पद्धति को 'विश्लेषण' (analysis) नाम दिया था। किन्तु वर्तमान समय में, संश्लेषण के विपरीत अर्थ में **विश्लेषण** (analysis) का प्रयोग किया जाता है। किसी विधान या व्यवस्थाक्रम की सूक्ष्मता से परीक्षण करने की तथा उसके मूल तत्वों को खोजने की क्रिया को 'विश्लेषण' नाम दिया जाता है।

आज ज्ञान के सभी क्षेत्रों में 'विश्लेषण' का प्रयोग किया जाता है। कुछ मुख्य विश्लेषण नीचे दिये हये हैं-

* गणितीय विश्लेषण

* रासायनिक विश्लेषण

* आर्थिक विश्लेषण

*
श्रेणी:क्रांतिक सोच
श्रेणी:विचार
श्रेणी:अनुसंधान विधियाँ
सचेतक

किसी राजनैतिक दल में **सचेतक** (ह्विप) वह व्यक्ति होता है जो उस दल में अनुशासन बनाये रखने के लिये उत्तरदायी होता है।
संविधान में विधायक दल के नेता को परिभाषित नहीं किया गया है। आमतौर पर राजनीतिक दल के संचालन दस्तावेज में ही विधायक दल के नेता का प्रावधान है। यह नेता आमतौर पर पार्टी के विधायको में से ही चुना जाता है। कोई राजनीतिक पार्टी विधायक दल के नेता को व्हिप जारी करने के लिए अधिकृत कर सकती हैं। ऐसी स्थिति में जो विधायक,  इस व्हिप का उल्लंघन करते हैं, उन्हें सदन की सदस्यता से अयोग्य ठहराया जा सकता है। यहाँ यह ध्यान देने योग्य हैं कि विधायक दल के नेता व्हिप जारी करने की शक्ति राजनीतिक दल देता है इसलिए यह व्हिप राजनीतिक दल की ओर से जारी की गई मानी जाती हैं।

## बाहरी कड़ियाँ

श्रेणी:राजनैतिक शब्द
श्रेणी:मतदान
खीहा

**खीहा** एक भारतीय पक्षी है। इसे संस्कृत में **प्रियंवद** कहते हैं। 

इस पक्षी के दो स्पष्ट प्रादेशिक भेद है। एक तो ललमुँही खीहा (रक्तकपोल प्रियंवद) जो हिमालय में गढ़वाल से सिक्किम तक प्राय: २ से ७ हजार फुट की ऊँचाई पर पाए जाते हैं। कभी कदा ये १० हजार फुट तक की ऊँचाई पर भी देखे जाते हैं। इस वर्ग का खीहा ११ इंच का होता है। इसकी चोंच टेढ़ी होती है, ऊपरी पूँछ और डैने का घिरा हुआ भाग काही भूरा होता है और निचला भाग अखरोटी तथा सफेद होता है। ठुड्ढी और गले पर धूमिल भूरे रंग की धारियाँ होती है। यह झाड़ियों में निवास करता है और पहाड़ियों पर ही अधिकांश जीवन व्यतीत करता है। इसकी बोली मधुर होती है। नर पक्षी की बोली दुहरी होती है। दूसरी बोली पहली बोली के तत्काल बाद ध्वनित होती है। यदि मादा उसके निकट होती है तो दूसरी ध्वनि के बाद अपनी मधुर ध्वनि से तत्काल उत्तर देती है। यह पक्षी दूसरे पक्षी की बोलियों का भी प्रत्युत्तर देते हैं। यह पक्षी नाचता भी है। गुबरीला, केंचुआ, कीड़े आदि इसके मुख्य भोजन हैं।
right|thumb|300px|श्वेत-भौंह खीहा
दूसरी जाति का खीहा मुख्यत: दक्षिण भारत के पर्वतों में पाया जाता है। किंतु आबू की पहाड़ियों, मध्य प्रदेश और खानदेश के आसपास भी ये देखे जाते है। यह ललमुँही खीहा से कुछ छोटा होता है। इसका ऊपरी भाग भूरा और माथा काला होता है। आँख के ऊपर एक सफेद पट्टी सी होती है, जिसके ऊपर काली काली किनारी होती है। छाती और पेट पर एक पतली काली भूरी लकीर होती हे। चोंच पीली होती है। इसकी बोली सामान्यत: कर्कश होती है पर कभी कभी यह मधुर सीटी भी बजाता है। लोग सीटी बजाकर अपने निकट रखने का प्रयास करते हैं। यह अपनी लंबी तलवारनुमा चोंच से फूलों का रस चूसता है। वैसे, कीड़े मकोड़े भी इसके भोजन हैं।

श्रेणी:भारत के पक्षी
गंगई

**गंगई मैना** दक्षिण एशिया के उत्तरी भागों में पाई जाने वाली एक मैना है। यह अधिक्तर एशिया महाद्विप के उत्तरी गोलार्ध में स्थित भारत, पाकिस्तान, बांग्लादेश और म्यान्मार देशों में पाया जाता है।

## परिचय
**गंगई**, मैना जाति का एक भारतीय पक्षी जिसे **गलगलिया** भी कहते हैं। यह ग्यारह इंच लंबा या 20 से 25 से.मी. भूरे रंग का पक्षी है। इसके सिर का मुकुट रंग काला और ऊपरी पाखों के तलछटि सिलेटी भुरे रंग की होती है। इसके आलावा पूंछ का रंग गुलाबी,आँखों के नीचे नर्म त्वाचा ईट लाल, पैर रंग पिला और ऑईरिस गहरा लाल रंग का होता है। पुरूष और महिला एक समान होता है लेकिन युवा पक्षियों के सिर और गर्दन भूरे रंग का होता है।

## पर्यावास और वितरण
यह देश भर में सर्वत्र पाया जाता है। इसका मूल निवास भारत के पश्चिम में सिंधुघाटी से हिमालय के निचली तलहटी के पूर्व और दक्षिण गंगा के डेल्टा तक वर्ष भर देखा जा सकता है। इसका सम्भावता निवास जंगलों की अपेक्षा बस्ती बागों, खेतों-खलियानों, जलाशायों के किनारे और खुले मैदानों में घूमता हुआ आसानी से देखा जा सकता है। कुछ मैना पक्षी अपनी मीठी बोली के लिय प्रसिद्ध हैं। निम्नलिखित पाँच मैना बहुत प्रसिद्ध हैं:-

# तैलियर, या स्टालिंग:- इसे अपनी मीठी बोली के कारण अंग्रेज़ी साहित्य में वही स्थान प्राप्त है, जो हमारे यहाँ पहाड़ी मैना को है।
# किलहँटा, या देशी मैना:- बस्ती बाग़ में रहनेवाला यह बहुत प्रसिद्ध पक्षी है।
# चुहों, या हरिया मैना:- यह जलाशयों और गाय बैलों के आस-पास रहने वाली पक्षी है।
# अबलखा मैना:- काली और सफ़ेद पोशाक वाली पक्षी है।
# पवई:- यह बहुत मीठी बोली बोलने वाली पक्षी है।

## व्यवहार और परिस्थिति
यह अक्सर झुण्डों में देखा जा सकता है। इसकी आवाज बहुत ही तेज होती है। गंगई मैना अक्सर  झुड़ों में विशाल चारागाह और प्रजनन करती है। यह अपना घोसला अधिक्तर ईट की दिवारों, पेड़ों, झाड़ियों, पशुधन, भीड़-भाड़ वाले शहरों, नदियों की तलवटी या  खुले कुओं के किनारे बसेरा होता है। वे जानवरों को परेशान करने के लिए उनपर कभी-कभी चढ़ाई भी करती है। यह पक्षियाँ ज्यादातर मई और जून में प्रजनन करती है। इसके  अंडा देने का समय निश्चित नहीं है; किंतु जब देती है तो चार से पाँच अंडे देती और उसको अंडे सेने में लगभग 13 से 15 दिन लगते है।

## भोजन
यह पक्षियाँ मुख्यत सर्वभक्षी होती है। इनका मुख्य भोजन फल-फूल, कीड़े-मकोड़े, फूलों का रस, मोटे आनाज के दाने, चारा, अंगूर, बाजरा आदि  है।

## चित्र दिर्घा

Image:Bank Myna (Acridotheres ginginianus) at Hodal I IMG 5840.jpg| 
Image:Bank Myna Im IMG 9571.jpg|গাঙশালিক
Image:Bird India.jpg|ডানার কিছু পালক টকটকে সবুজ দেখায়
Image:Bank Myna I-Haryana IMG 9562.jpg|পানি পানরত (বিথুর, ভারত)
Image:Bank Mynas Im IMG 9770.jpg|
Image:Bank Mynas I2-Haryana IMG 9575.jpg‎|



## सन्दर्भ

श्रेणी:भारत के पक्षी
चकोर

**चकोर** एक साहित्यिक पक्षी है, जिसके बारे में भारत के कवियों ने यह कल्पना कर रखी है कि यह सारी रात चंद्रमा की ओर ताका करता है और अग्निस्फुलिंगों को चंद्रमा के टुकड़े समझकर चुनता रहता है। यह वास्तविक बात है लेकिन थोड़ा अंधविशास भी है कि कीटभक्षी पक्षी होने के कारण, चकोर चिंगारियों को जुगनू आदि चमकनेवाले कीट समझकर उनपर भले ही चोंच चला दे। लेकिन न तो यह आग के टुकड़े ही खाता है और न निर्निमेष सारी रात चंद्रमा को ताकता ही रहता है। इस बात को सच करने पहला व्यक्ति JITENDRA IPS SAHARSA जितेंद्र कुमार राम हैं। यह पाकिस्तान का राष्ट्रीय पक्षी है।
thumb|right|Birds of Hindustan luchas, called būqalamūn, and partridges
thumb|'' Alectoris chukar falki '' 
चकोर पक्षी (Aves) वर्ग के मयूर (Phasianidae) कुल का प्राणी है, जिसकी शिकार किया जाता है। इसका माँस स्वादिष्ट होता है। चकोर मैदान में न रहकर पहाड़ों पर रहना पसंद करता है। यह तीतर से स्वभाव और रहन सहन में बहुत मिलता जुलता है। पालतू हो जाने पर तीतर की भाँति ही अपने मालिक के पीछे-पीछे चलता है। इसके बच्चे अंडे से बाहर आते ही भागने लगते हैं।

चकोर- (साहित्य) परंपराप्राप्त लोकप्रसिद्धि के अनुसार तथा कविसमय को काल्पनिक मान्यताओं के अनुरूप, चकोर चंद्रकिरणों पीकर जीवित रहता है (शां‌र्गघरपद्धति, १.२३)। इसीलिये इसे "चंद्रिकाजीवन' और "चंद्रिकापायी' भी कहते हैं। प्रवाद है कि वह चंद्रमा का एकांत प्रेमी है और रात भर उसी को एकटक देखा करता है। अँधेरी रातों में चद्रमा और उसकी किरणों के अभाव में वह अंगारों को चंद्रकिरण समझकर चुगता है। चंद्रमा के प्रति उसकी इस प्रसिद्ध मान्यता के आधार पर कवियों द्वारा प्राचीन काल से, अनन्य प्रेम और निष्ठा के उदाहरण स्वरूप चकोर संबंधी उक्तियाँ बराबर की गई हैं। इसका एक नाम विषदशर्नमृत्युक है जिसका आधार यह विश्वास है कि विषयुक्त खाद्य सामाग्री देखते ही उसकी आँखें लाल हो जाती है और वह मर जाता है। कहते हैं, भोजन की परीक्षा के लिये राजा लोग उसे पालते थे।

## चित्रदीर्घा

File:Chukarhuhn Weltvogelpark Walsrode 2010.jpg|Chukar at Weltvogelpark Walsrode, Germany
File:Alectoris chukar MHNT.ZOO.2010.11.6.11.jpg|Eggs
File:Chukar chick-HVC parking lot HNP (9285063049).jpg|Juvenile
File:Datia State CoA.png|Chukar in Indian heraldry
File:Alectoris chukar (AM LB4107-2).jpg|Taxidermy


## बाहरी कड़ियाँ
* USGS Patuxent Bird Identification InfoCenter - Chukar
* South Dakota Birds and Birding - Chukar Information and Photos
* eNature.com - Chukar
* Alectoris Chukar in Greece
* Photos, Videos
## सन्दर्भ

श्रेणी:भारत के पक्षी
श्रेणी:पक्षी परिवार
श्रेणी:तीतर
कोरम

**कोरम** (Quorum) किसी सभा, संसद, सीमित या कार्यकारिणी की बैठक में लिये आगत न्यूनतम आवश्यक सदस्यों की संख्या को कोरम कहते हैं। इस न्यूनतम आवश्यक संख्या की उपस्थिति के बिना सभा या समिति या विधायिनी के कार्य को वैधानिकता प्राप्त नहीं हो सकती। अत: इस न्यूनतमक संख्या में सदस्यों की उपस्थिति अनिवार्य है। ग्रेट ब्रिटेन में हाउस ऑफ कॉमन्स के लिये न्यूनतम सदस्यों की उपस्थिति ४० की मानी गई तथा हाउस ऑव्‌ लार्ड्‌ स के लिये ३ सदस्यों की उपस्थिति पर्याप्त है। भारतीय गणतंत्र के संविधान की वर्तमान व्यवस्था के अनुसार दशांश सदस्यों का कोरम राज्यपरिषद के लिये तथा दशांश सदस्यों का कोरम लोकसभा के लिये निश्चित किया गया है। यदि किसी समय कोरम न हो तो सभापति या अध्यक्ष के रूप में कार्य करने वाले व्यक्ति का यह कर्तव्य हो जाता है कि वह सदन को स्थगित कर दे या उसे तब तक निलंबित रखे जब तक कोरम पूरा न हो जाए। यह शब्द मूलत: लातीनी भाषा का है जो अंग्रेजी में भी व्यवहृत होता है और भारतीय भाषाओं में भी इस शब्द को ले लिया गया है।

रोम के नगरों में शांति और सुव्यवस्था बनाए रखने के लिए कुछ लोगों की नियुक्ति की जाती थी जिन्हें **कोरम के न्यायाधीश** के नाम से संबोधित किया जाता था। ये एक दूसरे की उपस्थिति के बिना कोई कार्य करने के अधिकारी नहीं थे। सभी कार्यों के लिये कोरम के न्यायाधीश सामूहिक और वैयक्तिक रूप से उत्तरदायी होते थे। धीरे-धीरे यह शब्द सभी न्यायाधीशों के लिये व्यवहृत होने लगा। कालांतर में इस शब्द में और अर्थातहर हुआ जिससे अब कोरम उपर्युक्त अर्थ में प्रयुक्त होता है।

## इन्हें भी देखें
* गणपूरक

## बाहरी कड़ियाँ
* Voting and Quorum Procedures in the U.S. Senate [pdf ~ 55k]

राजनैतिक शब्द
नीलकंठ (शिवाचार्य)

**नीलकंठ** एक शिवाचार्य। नीलकंठ क्रियासार नामक वीर शैव ग्रंथ के लेखक थे। इस ग्रंथ की एक टीका १७३८ ई. में लिखी गई। कमलाकर भट्ट (१६१२ ई.) कृत निर्णयसिंधु में क्रियासार का उद्धरण है। मल्लणार्थ कृत कर्णाटक भाषा ग्रंथ वीर शैवाभूत महापुराण में (१५१३ ई.) इस ग्रंथ का उल्लेख है अत: इनका समय १५वीं शताब्दी होगा। क्रियासार के अलावा कर्णाटक भाषा में भी इन्होंने एक ग्रंथ का निर्माण किया। इनके अनुसार वीर शैवागम ही वैदिक है, अन्य आगम हैं। शक्ति विशिष्ट अद्वैत ब्रह्मरूपी शिव का प्रतिपादन इन्होंने किया है। कुछ लोग इन्हें शिवाद्वैतवादी ब्रह्मसूत्र के भाष्यकार श्रीकंठ से अभिन्न मानते हैं पर यह धारण गलत है।

ज्योतिष शास्त्र के एक ग्रंथ ताजिक के भी कर्त्ता कोई नीलकंठ थे जिनका समय मुसलमानों के आक्रमण के बाद का होना कीथ ने माना है। विंटरनित्ज के अनुसार महाभारत के टीकाकार नीलकंठ भी बहुत बाद के हैं।

समुद्रमंथन से उठे विष को पीकर गले में धारण करने के कारण जिनका कंठ नीला पड़ गया वे शिव भी नीलकंठ कहलाते हैं।

श्रेणी:शैव सम्प्रदाय
श्रेणी:संस्कृत साहित्यकार
केदारताल

**केदारताल** हिमालय के सुंदरतम स्थलों में से एक है। यह मध्य हिमालय के गढ़वाल क्षेत्र में स्थित है इसमें जोगिन शिखर पर्वत श्रृंखला के ग्लेशियरों का पवित्र जल है यह समुद्र तल से १५,००० फुट से कुछ अधिक ऊंचाई पर स्थित है। इसके पास ही मृगुपंथ और थलयसागर पर्वत हैं। केदारताल से केदारगंगा निकलती है जो भागीरथी की एक सहायक नदी है।
नवग्रह चरित्र

प्रत्येक ग्रह का सम्बन्ध विभिन्न चीज़ों के साथ है, जैसे रंग, धातु, आदि. निम्न तालिका में सबसे महत्वपूर्ण संबंधों को दिया गया है:

## सन्दर्भ

श्रेणी:भारतीय ज्योतिष
श्रीराम शंकर अभयंकर

**श्रीराम शंकर अभयंकर** (२२ जुलाई १९३० - २ नवम्बर २०१२) बीजगणितीय ज्यामिति में उनके योगदान के लिए विख्यात भारतीय गणितज्ञ हैं।

## जीवनी
अभयंकर का जन्म एक महाराष्ट्रीय कोकणस्थ ब्राह्मण परिवार के घर में उज्जैन में हुआ।

## सम्मान
अभयंकर को विभिन्न अवसरों पर अनेक सम्मान एवं पुरस्कार से नवाजा गया है --
* भारतीय विज्ञान अकादमी के फेलो।

## सन्दर्भ

## बाहरी कड़ियाँ

श्रेणी:1930 में जन्मे लोग
श्रेणी:२०१२ में निधन
श्रेणी:भारतीय गणितज्ञ
श्रेणी:उज्जैन के लोग
श्रेणी:मराठी लोग
अंधा साँप

300px|right|thumb|अंधा साँप 
**अंधा साँप** देखने में केंचुए जैसा लगता है लेकिन इसका रंग अधिक गहरा होता है और सारे शरीर पर कोरछादी शक्ल बने होते हैं। इसकी लंबाई १६० और १७०० मि.मी. के बीच होती है। प्राय यह सड़े-गले कूड़े-कचरों के गड्ढों में मिलता है। इसमें विष नहीं होता। ये सर्प प्राय अंडे देने वाले होते हैं।

अंधे साँप की पूँछ का सिरा कुंद होता है तथा उसके अंत में एक छोटा बिंदु सा बना रहता है। नर्म मिट्टी में तेजी से बिल बनाने की इनकी दक्षता अपूर्व होती है। इनकी चाल भी धीमी होती है। अधिकतर अंधे सांप अपनी पूँछ का काँटा गड़ाकर झटका लेते हुए आगे बढ़ते हैं। अक्सर ये अपने मुँह को खोलते और बंद करते रहते हैं जिससे ऐसा जान पड़ता है कि ये आक्रमण को आतुर हैं।

इन साँपो का अहारा मुख्यत: नर्म शरीर वाले कीड़े और उनके लार्वे हैं। महेंद्र, मुखर्जी एवं दास जैसे सर्प विशेषज्ञों ने कहा है कि इन साँपों में भित्तिकास्थि युग्मित होती है और इन साँपों के सिर के ऊपर बड़े राष्ट्रमी, नासीय तथा नेत्र पूर्वी विशक्ल होते हैं। इनकी देह पर तैल ग्रंथियाँ बनी होती हैं।

टिफ़लॉप्स पेड़ों की नीची जगहों में यह अक्सर पाया जाता है इसी से जंतु विज्ञान में इसका नाम टिफ़लॉप्स ब्रैमिनस पड़ा। यह साँप ऊष्ण कटिबंधीय तथा उपोष्ण कटिबंधीय प्रदेशों में भी पाया जाता है। 

## बाहरी कड़ियाँ
* Image of ''Ramphotyphlops braminus'' at the Institute of Toxicology and Genetics. Accessed 30 अगस्त 2007.
* ''Ramphotyphlops braminus'' at Snakes of Japan. Accessed 30 अगस्त 2007.
* ''Ramphotyphlops braminus'' at WildHerps.com. Accessed 30 अगस्त 2007.

श्रेणी:पशु
श्रेणी:सर्प
जनोक्ति

**जनोक्ति** एक ऑनलाइन वेब पत्रिका है। अगस्त 2009 में ‘**जनोक्ति वेब मीडिया**’ अस्तित्व में आया और निरंतर जारी है। इसके प्रधान संपादक : जयराम "विप्लव" तथा तकनीकी व प्रसार सलाहकार : कनिष्क कश्यप हैं। इसके अतिरिक्त इसके सम्पादकीय सलाहकार : अमिताभ भूषण “अनहद “, प्रबंधन सलाहकार : दीनबंधु सिंह और जन-संपर्क व प्रचार सलाहकार : विशाल तिवारी हैं। 
## सन्दर्भ

## बाहरी कड़ियाँ
* 

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
श्रेणी:अंतरजाल
श्रेणी:जाल-पत्रिका
जौहर

जौहर : सतीत्व रक्षार्थ सर्वस्व समर्पण

**जौहर** पुराने समय में भारत में स्त्रियों द्वारा की जाने वाली क्रिया थी। जब युद्ध में हार निश्चित हो जाती थी तो पुरुष मृत्युपर्यन्त युद्ध हेतु तैयार होकर वीरगति प्राप्त करने निकल जाते थे तथा स्त्रियाँ जौहर कर लेती थीं अर्थात जौहर कुंड में आग लगाकर खुद भी उसमें कूद जाती थी। जौहर कर लेने का कारण युद्ध में हार होने पर शत्रु राजा द्वारा हरण किये जाने का भय होता था।जौहर शब्द में शौर्य , त्याग , बलिदान नारी जीवन की अस्मिता , निष्कलंकता और प्राणोत्सर्ग की उद्दात भावना का समावेश रहा है। जिस प्रकार जौहरी रत्नों की निष्कलुशिता की परख करता है। उसी प्रकार जौहर ने समाज एवं संस्कृति को पतित होने से रोकने में अपना जीवन समर्पित कर दिया है।

## सन्दर्भ


श्रेणी:भारत का इतिहास
कोर्लिपर बालगंगाधर तिलक

के. बी. तिलक हिंदी फिल्मों के साथ ही तेलुगु और मराठी पिल्मों के प्रसिद्ध निर्माता-निर्देशक और भारतीय स्वतंत्रता सेनानी थे। 

## जीवन-वृत्त
उनका जन्म 14 जनवरी 1926 में हुआ था। उनकी कोई संतान नहीं थी। उन्होंने अपने भतीजे को गोद लिया था। 23 सितंबर 2010 को हैदराबाद के एक अस्पताल में 84 वर्ष की अवस्था में उनका निधन हो गया।

## कला यात्रा
उन्होंने हिन्दी के अलावा तेलुगू, तमिल और मराठी में भी अनेक यादगार चलचित्र बनाया। 
## विचारधारा
वे प्रगतिशील विचारों के धनी थे। अपने चलचित्रों में उन्होंने सामाजिक समस्याओं का प्रभावी चित्रण किया है।
## पुरस्कार/सम्मान
उन्हें आंध्र प्रदेश सरकार ने बी.एन. रेड्डी अवॉर्ड से सम्मानित किया था।
## बाहरी कड़ियाँ

* फिल्म निर्माता के.बी. तिलक का निधन

श्रेणी:चलचित्र निर्माता
श्रेणी:फ़िल्म निर्देशक
कालिदास सम्मान

**कालिदास सम्मान** भारत के मध्य प्रदेश की सरकार द्वारा दिया जाने वाला प्रतिष्ठित कला सम्मान है। इसकी स्थापना सन् १९८० में की गयी थी। वर्ष 2018 का कालीदास सम्‍मान एंजली एला मेनन को दिया गया।       

श्रेणी:नृत्य पुरस्कार
श्रेणी:भारतीय संगीत पुरस्कार
श्रेणी:मध्य प्रदेश शासन
गोरखा (बहुविकल्प)

**गोरखा** का मतलब हो सकता है:

* गोरखा - नेपाल के या उस आस पास क्षेत्र के लोग जिन्होने अपना नाम 8 वीं शताब्दी के हिन्दु योद्धा-संत श्री गुरु गोरखनाथ से प्राप्त किया था और उस रेजिमेन्ट का नाम जिसकी भर्ती इन जिल्लों में होती थी, जो ब्रिटेन के भारतीय आर्मी के अंग थें और अब आज के ब्रिटिश आर्मी के अंग हैं।
* दूसरा नाम नेपाल के एक शहर पृथ्वीनारायण, के लिए इस्तेमाल होता है।
* गोरखा जिला, नेपाल में एक जिले का नाम है।
* गोरखा युद्ध
* आधुनिक भारतीय आर्मी के उन रेजिमेंटोंका नाम, जो ब्रिटेन के शाही भारतीय आर्मी के उत्तराधिकारी थें।
* मध्यकाल में गोरखा नाम से एक राज्य था।
* 1930 से पहले तक नेपालका अधिकारिक नाम गोरखा था।
* गोरखा बियर, एक बियर का ब्राण्ड है जिसका उत्पादन नेपाल में होता है।
* गोरखा एयरलाईन्स, नेपाल में उड़ान भरने वाला एक वायुयान।
* गोरखालैंड, भारत के पश्चिम बंगाल के दार्जिलिंग तथा डुअर्स के आसपास के क्षेत्र को दिया गया नाम।
* गोरखा हिल काउन्सिल, एक स्वायत्त तंत्र जो दार्जिलिंग जिले के प्रशासन का प्रबन्धन कार्य करता है।

* गोरखा नेशनल लिब्रेशन फ्रंट, भारत के उत्तर बंगाल का एक राजनीतिक पार्टी।

* गोरखा जनमुक्ति मोर्चा, भारत के दार्जिलिंग और डुअर्स में सक्रिय एक राजनीतिक पार्टी।
* भारतीय गोरखाली वेलफेयर एसोसियेशन, एक गैर राजनीतिक समाजिक संगठन
अल्बुला गिरिपथ

75px|left|अल्बुला गिरिपथ पर एक पथ-संकेत
right|thumb|250px|अल्बुला गिरिपथ
**अल्बुला**, स्विट्जरलैंड के ग्रिसन नामक पहाड़ी भाग का एक प्रसिद्ध गिरिपथ है। उत्तर से एनगाडाइन नदी के उत्तरी भाग में पहुँचने के लिए यही मुख्य मार्ग है। इसके उच्चतम भाग की ऊँचाई समुद्रतल से ७,५९५ फुट है। इस कारण पहले ७,५०४ फुट पर स्थित जूलियर गिरिपथ अधिक सुगम तथा सरल पड़ता था और उसका महत्त्व बहुत दिनों तक अल्बुला गिरिपथ से अधिक था। १३वीं शताब्दी से ही अब्बुला गिरिपथ चालू हो गया था, परंतु १८६५ ई. में इसमें घोड़ागाड़ी जाने के लिए रास्ता बनाया गया और १९०३ ई. में इसमें रेलमार्ग बना। तब इसका महत्त्व कई गुना बढ़ गया। इस गिरिपथ द्वारा राईन तथा हिंटर राईन उपत्यकाओं की सबसे सीधी सड़क बन गई है।

अल्बुला गिरिपथ के भीतर से जानेवाला रेलपथ कोयर नगर से रोचिनाऊ नगर तक राइन नदी के साथ-साथ चलता है और फिर हिटर राइन से होते हुए थूसिस तक पहुँचता है। इसके बाद शिन खड्ड के अंदर यह अल्बुला नामक पहाड़ी नदी को काटता हुआ टिफेन कास्टेल तक आता है। इस जगह से दक्षिण की ओर जूलियर पथ को छोड़कर अल्बुला नदी के साथ चलना शुरू करता है तथा आगे चलकर एक सुरंग से गुजरता है जिसका प्रवेशपथ ५,८७९ फुट पर और सर्वोच्च भाग ५,९८७ फुट पर स्थित है। यह सुरंग गिरिपथ के ठीक नीचे काटी गई है। रेलमार्ग इसके अंदर से निकलकर बीवर घाटी पर पहुँचता है तथा एनगाडाइन नदी की घाटी के ऊपरी भाग पर उतर आता है। इस गिरिपथ के कारण सेंट मोरीट्स से कोयर का रास्ता छोटा होकर केवल ५६ मील का रह गया।


Albulapass-118-Berguen bis Passhoehe-Viadukt-Zug-2006-gje.jpg
Albulapass-132-Berguen bis Passhoehe-Kleeblumen-2006-gje.jpg
Albulapass-148-Berguen bis Passhoehe-Bach-2006-gje.jpg
Albulapass-152-Berguen bis Passhoehe-Palpuognasee-2006-gje.jpg
Albulapass-168-Berguen bis Passhoehe-Rueckblick-2006-gje.jpg
Albulapass-192-Berguen bis Passhoehe-Strasse-Hochspannungsmasten-2006-gje.jpg
Albulapass-226-Passhoehe-Fahrraeder-2006-gje.jpg
Albulapass-310-Abfahrt nach La Punt-Inn-2006-gje.jpg


## बाहरी कड़ियाँ
* Profile on climbbybike.com

श्रेणी:गिरिपथ
श्रेणी:स्विट्जरलैंड
कारा सागर

thumb|right|300px|कारा सागर की अवस्थिति दर्शाता मानचित्र 
आर्कटिक महासागर का एक भाग, **कारा सागर** (रूसी: море Карское) साइबेरिया के उत्तर में स्थित है। पश्चिम में इसे बेरिंट सागर से कारा जलडमरूमध्य और नोवाया ज़ेमल्या तथा पूर्व में, लाप्टेव सागर से इसे सेवेर्नाया ज़ेमल्या अलग करते हैं।

कारा सागर की भौगोलिक उत्तरी सीमा का निर्धारण कोलसाट अंतरीप, ग्राहम बेल द्वीप, फ्रांज जोसेफ भूमि से लेकर आर्कटिक अंतरीप (आर्कटिक केप) जो कि सेवेर्नाया ज़ेमल्या का सबसे उत्तरी सिरा है, से गुजरती रेखा के द्वारा होता है।
 
कारा सागर की लंबाई 1450 किलोमीटर, चौड़ाई लगभग 970 किलोमीटर, क्षेत्रफल 880000 किमी² तथा औसत गहराई लगभग 110 मीटर (360 फीट) है।

कारा सागर, बेरिंट सागर जो कि अन्ध महासागर की अपेक्षाकृत गर्म जलधाराओं को ग्रहण करता है, की तुलना में अधिक ठंडा है और वर्ष में नौ महीने से अधिक समय तक जमा रहता है। 

कारा सागर में ओब, येनिसेय, प्यासिना और टैमिरा नदियां विसर्जित होती हैं और इनके मीठे पानी के कारण इसकी लवणता बदलती रहती है।
 
इसके मुख्य बंदरगाह नोवी और डिकसोन हैं और यह मछली पकड़ने का प्रमुख स्थल है, बावजूद इसके की वर्ष के सिर्फ दो महीने ही इस गतिविधि के लिए उपयुक्त होते हैं, क्योंकि बाकी समय यह जमा रहता है। पश्चिम साइबेरियाई तेल बेसिन के विस्तार के तौर पर यहाँ पेट्रोलियम और प्राकृतिक गैस के भंडारों को खोजा गया है पर अभी तक इनका दोहन शुरु नहीं हुआ है।
आर्किटिक महासागर को दुनिया का ‘एसी’ कहा जाता है, ये महासागर दुनिया की हिफाजत करता है। लेकिन आर्किटिक महासागर की बर्फ की मोटी चादर के नीचे दबी है एक न्‍यूक्लियर पनडुब्‍बी। इस पनडुब्‍बी में परमाणु बम के बराबर रेडियो एक्टिव पदार्थ है और ये पदार्थ समुद्र के पानी में घुलता जा रहा है। यकीन मानिए ये खतरा किसी एटम बम से कम नहीं है।

 
## सन्दर्भ
 
## बाहरी कड़ियाँ

श्रेणी:रूस के सागर
श्रेणी:आर्कटिक महासागर के सागर
श्रेणी:सागर
पिपरौली बाजार

**पिपरौली बाजार** गोरखपुर
पिपरौली बाजार गोरखपुर जिले का पहला बिकास खण्ड है इसके अन्तरगत लगभग 76 गाँव आता है यह कस्बा गोरखपुर शहर लगभग 14 KM पश्चिम में स्थित है पिपरौली बाजार एक ब्यवसायी केन्द्र के साथ ऐतिहासिक स्थल भी है जो कि अब गिडा के कारण indstrial भी हो गया है पिपरौली में हिन्दू और मुस्लिम आबादी लगभग बराबर ही है। यहाँ के मुस्लिम लोगो का प्रमुख ब्यवसाय रेडिमेड कपड़ो का सिलाई करवाना है पहले ये लोग हथकरघा का काम करते थे। और ये लोग दुबई और खाड़ी देशों में भी रहते हैं। पिपरौली बाजार में 4 मस्जिद अलग-2 मुहल्लो में स्थित है। 
पिपरौली बाजार में बैश्य समुदाय के लोग कारोबार करते हैं जिनमे बर्तन तथा कपड़ो का ब्यवसाय प्रमुख है। यहाँ पर बर्तन के प्रमुख ब्यवसायी स्व॰श्री मनोहर लाल निगम थे लेकिन इस समय कई ब्यापारी है। पिपरौली बाजार का बर्तन पुर्वाचँल कई जिलो में जाता है

## सन्दर्भ
अफई

**अफई** (Echis carinatus) छोटा और विषैला साँप है जिसका सिर तिकोना और जिसकी सफेद रंग की भूरी पृष्ठभूमि पर एक तीर का निशान बना रहता है। शरीर धूसरपन लिए हुए भूरा और उसपर पीले चिह्नों की एक शृंखला होती है। उक्त शृंखला देह के ऊपर एक वक्र बनाती है। अफई की लंबाई ५५० मि.मि. तक पाई गई है। जंतु विज्ञान में इसका नाम **एकिस कैरिनैटस** है।

इस साँप का आहार छोटे मेढक, छिपकलियाँ, साँप, बिच्छु तथा अनेक प्रकार के कीट हैं। इन्हे अक्सर खुली चट्टानों पर भी देखा गया है। राजस्थान के रेगिस्तानों में रात के समय इन्हें चलते पाया गया है। महाराष्ट्र के रत्नगिरि जिले में ये साँप बहुत संख्या में पकड़े गए हैं। देखने में ये बहुत सुंदर होते हैं। इनका रंग बाहरी वातावरण के रंग जैसा होता है इसलिए इन्हें देखने से पहले ही, अधिकांश लोग इसके शिकार हो जाते हैं। मृत्यु कई दिन बाद होती है।

## बाहरी कड़ियाँ
* ''Echis carinatus'' (image 1) at the Institute of Toxicology and Genetics. Accessed 12 सितंबर 2006.
* ''Echis carinatus'' (image 2) at the Institute of Toxicology and Genetics. Accessed 12 सितंबर 2006.
* ''Echis carinatus'' (image 3) at the Institute of Toxicology and Genetics. Accessed 12 सितंबर 2006.
* ''Echis carinatus'' at Snakes of Sri Lanka. Accessed 22 अक्टूबर 2006.

## सन्दर्भ

श्रेणी:वाइपरिडाए
श्रेणी:विषैले सर्प
श्रेणी:भारत के सर्प
श्रेणी:पाकिस्तान के सर्प
वडमा

**वडमा** अय्यर समुदाय का एक भाग है।

## सन्दर्भ

*
गोटहार्ड रेल सुरंग

300px|right|thumb|गोटहार्ड रेल सुरंग का द्वार

स्विटजरलैंड अब विश्व की सबसे लंबी रेल-सुरंग के लिये भी जाना जायेगा। यहां के इंजीनियरों ने दुनिया की सबसे लंबी सुरंग तैयार करने में सफलता हासिल कर ली है। 57 किलोमीटर लंबी इस सुरंग को बनाने में 17 साल का लंबा समय लगा। गोटहार्ड नाम की इस सुरंग को लाइव टेलीकास्ट के साथ दुनिया के सामने पेश किया गया।

गोटहार्ड टनल की लंबाई 57 किलोमीटर है और इसमें वर्ष 2017 से रेल चलनी शुरू हो जाएगी। बताया जा रहा है कि इस सुरंग के शुरू होते ही इटली के शहर मिलान और स्विट्ज़रलैंड के ज्युरिख के बीच यात्रा में मात्र डेढ़ घंटे का समय कम लगेगा।

गौरतलब है कि अब तक जापान की सेकिन रेल सुरंग दुनिया की सबसे लंबी यातायात सुरंग है जिसकी लंबाई 53 किलोमीटर है, दूसरे नंबर पर इंग्लैंड और फ्रांस को जोड़ने वाली सुरंग है जिसकी लंबाई लगभग 50 किलोमीटर है।

## बाहरी कड़ियाँ
* 6115950,00.html दुनिया की सबसे लंबी सुरंग तैयार
* A map with the locations of Gotthard Rail Tunnel and Gotthard Base Tunnel

श्रेणी:रेल सुरंग
श्रेणी:स्विटजरलैंड
अंकोल

right|thumb|300px|अलैंजिअम सल्बीफोलिअम
**अंकोल** नामक पौधा अंकोट कुल का एक सदस्य है। वनस्पतिशास्त्र की भाषा में इसे एलैजियम सैल्बीफोलियम या एलैजियम लामार्की भी कहते हैं। वैसे विभिन्न भाषाओं में इसके विभिन्न नाम हैं जो निम्नलिखित हैं- 
:संस्कृत : अंकोट, दीर्घकील
:हिंदी : दक्षिणी ढेरा, ढेरा, थेल, अंकूल ; सहारनपुर क्षेत्र- विसमार
:बँगला : आँकोड़
:मराठी : आंकुल
:गुजराती : ओबला
:कोल : अंकोल 
: संथाली : ढेला।

## विवरण
यह बड़े क्षुप (shrub) या छोटे वृक्ष (3 से 6 मीटर लंबे) के रूप में पाया जाता है। इसके तने की मोटाई 2.5 फुट होती है। तथा यह भूरे रंग की छाल से ढका रहता है। पुराने वृक्षों के तने तीक्ष्णाग्र होने से काँटेदार या कंटकीभूत (Spina cent) होते हैं।

इनकी पंक्तियाँ तीन से छह इंच लंबी अपलक, दीर्घवतया लंबगोल, नुकीली या हल्की नोंक वाली, आधार की तरफ पतली या विभिन्न गोलाई लिए हुए होती है। इनका ऊपरी तल चिकना एवं निचला तल मुलायम रोगों से युक्त होता है। मुख्य शिरा से पाँच से लेकर आठ की संख्या में छोटी शिराएँ निकलकर पूरे पत्र दल में फैल जाती हैं। ये पति्तयाँ एकांतर क्रम में लगभग आधे इंच लंबे पूर्णवृत (Petioda) द्वारा पौधे की शाखाओं से लगी रहती हैं।

पुष्प श्वेत एवं मीठी गंध से युक्त होते हैं। फरवरी से अप्रैल तक इस पौधे में फूल लगते हैं। बाह्य दल रोमयुक्त एवं परस्पर एक-दूसरे से मिलकर एक नलिकाकार रचना बनाते हैं जिसका ऊपरी किनारा बहुत छोटे-छोटे भागों में कटा रहता है। इन्हें बाह्यदलपुंज दंत (Calyx teeth) कहते हैं।

फल बेरी कहलाता है जो 5/8 इंच लंबा, 3/8 इंच चौड़ा काला अंडाकार तथा बाह्यदलपुंज के बढ़े हुए हिस्से से ढका रहता है। प्रारंभ में फल मुलायम रोमों से ढका रहता है परंतु रोगों के झड़ जाने के बाद चिकना हो जाता है। गुठली या अंतभिति्त (Endocarp) कठोर होती है। बीच का गूदा काली आभा लिए लाल रंग का होता है। बीज लंबोतरा या दीर्घवत् एवं भारी पदार्था से भरा रहता है। बीज पत्र सिकुड़े होते हैं।

इस पौधे की जड़ में 0.8 प्रतिशत अंकोटीन नामक पदार्थ पाया जाता है। इसके तेल में भी 0.2 प्रतिशत यह पदार्थ पाया जाता है। अपने रोग नाशक गुणों के कारण यह पौधा चिकित्साशास्त्र में अपना महत्त्वपूर्ण स्थान रखता है। रक्तचाप को कम करने में इसका चूर्ण बहुत ही उपयोगी सिद्ध हुआ है।

हिमालय की तराई, उत्तर प्रदेश,मध्यप्रदेश, बिहार, बंगाल, राजस्थान, दक्षिण भारत एवं बर्मा आदि क्षेत्रों में यह पौधा सरलता से प्राप्य है।

## सन्दर्भ
* Germplasm Resources Information Network: ''Alangium''
* Flora of Pakistan: ''Alangium''
* Flora of Madagascar: ''Alangium''
* Flora of China checklist: ''Alangium''

श्रेणी:भारतीय वृक्ष
श्रेणी:औषधीय पौधे
पृथ्वीनारायण

**पृथ्वीनारायन** या **पृथ्बीनारायन** मध्य नेपाल में एक नगरपालिका है जो 1996 में मुख्य गोरखा शहर से अलग बनाया गया। इस नगर पालिका का नाम राजा पृथ्वीनारायण शाह के नाम पर रखा गया है, जो गोरखा जिला में जन्में थें जिन्होने नेपाल का एकिकरण किया और आधुनिक नेपाल को स्थापित किया।

राजा का पुराना महल (गोरखा दरबार), गोरखनाथ और कालिका (काली भगवती का मन्दिर) यहाँ के मुख्य आकर्षण हैं। नीचला महल (तल्लो दरबार) और एक आधुनिक पार्क यहाँ का अन्य मुख्य आकर्षण है।

यह जगह गणेश ट्रेकिंग रुट का भी शुरुआती जगह है। गोर्खा अस्पताल और आँप पिपल अस्पताल और द्रब्य शाह और गोर्खा मल्टिपल कैम्पस यहाँ के जनता के सेवा में विराजमान हैं।

वर्ष 2009 पृथ्वीनारायण नगरपालिका का नाम बदल कर गोरखा नगरपालिका कर दिया गया।

## स्रोत

श्रेणी:गोरखा जिला
श्रेणी:नेपाल
गोरखा एयरलाईन्स

**गोरखा एयरलाईन्स** नेपाल के काठमाण्डौ पर आधारित एक वायुयान है। इसका घरेलु क्षेत्र में संचालन निर्धारित उड़ानें हैं और किराए पर उपलब्ध है, हिमालय क्षेत्र में इसका प्रतिदिन उडान सेवा है। इसका आधार स्थल त्रिभुवन अंतराष्ट्रिय हवाई स्थल है, Kathmandu.

## इतिहास
इस एयरलाईन का स्थापना 1996 में हुआ और उड़ान सेवा 8 जुलाई 1996 से देने लगा। दो Mi-17 हेलिकप्टरों के साथ इसने सेवा देना शुरु किया और फिक्सड-विंग एयरक्राफ्ट के साथ निर्धारित उड़ान में बदल दिया

## स्रोत

श्रेणी:नेपाल के एयरलाईन्स
नोवाया ज़ेमल्या

right|thumb|250px|नोवाया ज़ेमल्या
right|thumb|नोवाया ज़ेमल्या की उत्तरी यूरोप के सापेक्ष स्थिति
**नोवाया ज़ेमल्या** (रूसी: Новая Земля; अंग्रेजी: Novaya Zemlya; नॉर्वेजियन: Gåselandet (हंस भूमि)), रूस के उत्तर और यूरोप के पूर्वोत्तर में आर्कटिक महासागर में स्थित एक द्वीपसमूह है, जिस पर स्थित झेलानिया अंतरीप यूरोप का सुदूरतम बिन्दु है। द्वीपसमूह का प्रशासन अर्खांगेल्स्क ओब्लास्ट के द्वारा **नोवाया ज़ेमल्या द्वीप क्षेत्र** के नाम से चलाया जाता है। इसका कुल क्षेत्रफल 90,650 किमी² है। नोवाया ज़ेमल्या दो प्रमुख द्वीपों सेवेर्नी (उत्तरी) और यूझनी (दक्षिणी) से मिलकर बना है जिन्हें संकीर्ण मटोच्किन जलडमरूमध्य पृथक करता है। नोवाया ज़ेमल्या कारा सागर को बेरिंट सागर से अलग करता हैं।

द्वीपसमूह की जनसंख्या 2716 (2002 जनगणना) है, जिसमे से 2622 लोग, नोवाया ज़ेमल्या जिले के बेलुश्या गुबा नामक शहरी क्षेत्र में रहते हैं। यहाँ के मूल निवासी नेनेट लोग हैं जिनकी संख्या लगभग 100 है, जीवन निर्वाह के लिए मछली पकड़ने, जानवर पकड़ने, ध्रुवीय भालू और सील के शिकार जैसे व्यवसायों में लगे हैं।

शीत युद्ध के वर्षों के दौरान नोवाया ज़ेमल्या एक संवेदनशील सैन्य क्षेत्र था, सोवियत वायु सेना ने द्वीप के दक्षिणी हिस्से में स्थित रोगाशेवो में अपना सैन्य अड्डा स्थापित किया था। इस अड्डे को मुख्य रूप से ना सिर्फ इंटरसेप्टर विमान प्रचालन के लिए इस्तेमाल किया जाता था बल्कि यह पास ही स्थित परमाणु परीक्षण क्षेत्र को सैन्य सहायता भी प्रदान करता था। यह आज तक के सबसे शक्तिशाली परमाणु विस्फोट ज़ार बोम्बा का भी परीक्षण स्थल था जिसका विस्फोट 1961 में किया गया था।
## सन्दर्भ

श्रेणी:रूस के द्वीपसमूह
श्रेणी:आर्कटिक महासागर के द्वीपसमूह